‘প্রাণ ভিক্ষা’ আবেদন বিষয়ক সরকারের দাবির কোন ধারাবাহিকতা ছিল না। রাত ৮টার দিকে জামায়াত নেতা মুজাহিদ ও সালাহউদ্দিন কাদের চৌধুরীর পরিবারের পক্ষে জানানো হয়েছে, তাদেরকে জেলকর্তা ফোন করে দেখা করতে যেতে বলেছেন। ধারণা করা হচ্ছে এটাই জীবনের শেষ দেখা। ঐদিকে রাত পৌনে ১০টায় মিডিয়াগুলো ব্রেকিং দেয়, প্রেসিডেন্ট প্রাণভিক্ষার আবেদন নাকচ করেছেন। এরও অনেক পরে স্বরাষ্ট্রমন্ত্রী মৃত্যুদন্ড কার্যকর সংক্রান্ত নথিতে স্বাক্ষর করেছেন। কথা হচ্ছে, যথাযথ প্রক্রিয়া শেষ বা আবেদন নাকচ করার আগেই কারা কর্তৃপক্ষ ‘শেষ দেখার’ কথা জানালেন কোন আইনে বা যুক্তিতে? মূলত মুজাহিদ এবং সালাহউদ্দিন কাদেরের ক্ষেত্রে প্রচলিত কোন নিয়ম, কারাবিধি ও সাংবিধানিক বাধ্যবাধ্যকতা অনুসরণ করা হয়নি। বরং রাষ্ট্রপতির সিদ্ধান্ত জানার আগেই ঐ দিন রাতে ফাঁসি কার্যকরের সব প্রস্তুতি সম্পন্ন করা হয়। সে প্রস্তুতির অংশ হিসাবেই আসামিদের পরিবারগুলো কারাগারে ডাকা হয় রাষ্ট্রপতির সিদ্ধান্ত জানার দুই ঘণ্টার চেয়েও বেশি আগে রাত ৮টার আগে!